# வார்ப்புரு:நடப்பு நிகழ்வுகள்/நடப்பு மாதச் செய்திகள் செப்டம்பர் 2014

- செப்டம்பர் 30:
  - செயலலிதா சொத்துக்குவிப்பு வழக்கு: ஜெயலலிதாவின் பிணை மனு விசாரணை அக்டோபர் 7க்கு ஒத்திவைக்கப்பட்டது. (பிபிசி)
  - பர்மிய கடும்போக்கு தேரர், அசின் விராத்து, இலங்கையின் பௌத்த இயக்கமான பொது பல சேனா இயக்கத்தினரும் இணைந்து, இசுலாமியப் போராளிகளுக்கு எதிராக போராடப் போவதாக கொழும்பில் அறிவித்தனர். (ஃபொக்சு)
  - மேற்கு ஆபிரிக்காவில் எபோலா நோய்ப் பரவல், 2014: அமெரிக்காவின் டாலசு மாநிலத்தில் எபோலா நோயுடன் ஒருவர் கண்டறியப்பட்டுள்ளார். (ஏபி)
- செப்டம்பர் 29:
  - உக்ரைன் தோனெத்ஸ்க் விமான நிலையத்தைச் சுற்றிலும் இடம்பெற்ற சண்டைகளில் குறைந்தது 12 பேர் கொல்லப்பட்டனர். (சிபிசி)
  - ஆப்கானித்தான் அரசுத்தலைவராக அசரஃப் கனி அகமத்சய் பதவியேற்றார். (பிபிசி)
  - செயலலிதா சொத்துக்குவிப்பு வழக்கு: தமிழ்நாட்டின் புதிய முதல்வராக ஓ. பன்னீர்செல்வம் பதவியேற்றார். (பிபிசி)
- செப்டம்பர் 28:
  - இசுலாமிய தேச கிளர்ச்சியாளர்களுக்கு எதிராகத் தாக்குதல் நடத்தும் நாடுகளுக்கு எதிராகத் தாம் பதில் நடவடிக்கை எடுக்கப்போவதாக அல் நுஸ்ரா முன்னணி எச்சரித்துள்ளது. (அல்ஜசீரா)
  - பர்மாவில் முஸ்லிம்களுக்கு எதிராக வன்முறைகளைத் தூண்டுவதாகக் குறறம் சாட்டப்பட்ட அசின் விராத்து என்ற பௌத்த மதகுரு இலங்கையில் ஜிகாத் இயக்கத்துக்கு எதிராகப் போராடும் பொது பல சேனா குழுவிற்கு ஆதரவளிப்பதாகக் கொழும்பில் தெரிவித்துள்ளார். (அல்ஜசீரா)
- செப்டம்பர் 27:
  - சொத்துக் குவிப்பு வழக்கில் தமிழக முதல்வர் செயலலிதா உள்ளிட்ட 4 பேர் குற்றவாளிகள் என தீர்ப்பு வழங்கப்பட்டது. செயலலிதாவுக்கு 4 ஆண்டுகள் சிறைத்தண்டனையும், 100 கோடி ரூபா தண்டமும் விதிக்கப்பட்டது. (பிபிசி)
  - சப்பானின் ஒன்டாக்கி எரிமலை வெடித்ததில் 8 பேர் காயமடைந்தனர். (ராய்ட்டர்சு)
  - மேற்கு ஆபிரிக்காவில் எபோலா நோய்ப் பரவல், 2014: எபோலா நோய்த் தாக்கத்தில் இறந்தவர்களின் எண்ணிக்கை 3,000 ஐத் தாண்டியது. (இன்டிபென்டென்ட்)
  - ஒக்லகோமாவில் முஸ்லிமாக மதம் மாற்றப்பட்ட ஒருவன் பலசரக்குக் கடை ஒன்றினுள் நுழைந்து, இசுலாமுக்கு மதம் மாற சம்மதிக்காத பெண் ஒருவரின் தலையைத் துண்டித்து, மேலும் இருவரைக் கத்தியால் குத்திப் படுகாயப்படுத்தினான். (பொக்சு)
  - ஆங்காங்கில் சனநாயகத்துக்கு ஆதரவான ஆர்ப்பாட்டங்கள் இடம்பெற்றன. (சீஎனென்)
  - எசுப்பானியாவின் [[காத்தலோனியா பிராந்தியத்திற்கு சுயாட்சி கோரும் பொதுவாக்கெடுப்பு நவம்பர் 9]] இடம்பெறு என காததலோனியப் பிராந்திய அரசுத்தலைவர் அறிவித்துள்ளார். (ஏபி)
- செப்டம்பர் 26:
  - சீனாவின் சிஞ்சியாங் மாகாணத்தில் அண்மைக்காலத்தில் இடம்பெற்ற வன்முறைகளில் 50 பேர் கொல்லப்பட்டனர். (வொயிஸ் ஒஃப் அமெரிக்கா)
  - இசுலாமிய தேசக் கிளர்ச்சியாளர்கள் மீது வான் தாக்குதல்களை நடத்துவதற்கி ஐக்கிய இராச்சியத்தின் நாடாளுமன்றம் 524/43 வாக்குகளால் ஒப்புதல் அளித்தது. (பிபிசி)
  - ஆப்கானித்தானின் காஸ்னி மாகாணத்தில் அச்ரிஸ்தான் மாவட்டம் தாலிபான்களின் கட்டுப்பாட்டுக்குள் வந்தது. (பிபிசி)
  - ஆஸ்திரேலியாவுடனான ஒரு சட்டப் பிரச்சினையை அடுத்து பசிபிக்கின் மிகச்சிறிய நாடான நவூருவில் பணப் பற்றாக்குறை ஏற்பட்டது. (ஏபிசி)
  - காசா கரையில் ஒருமைப்பாட்டு அரசு ஒன்றை அமைக்க ஃபத்தா, ஹமாஸ் அமைப்புகள் முடிவெடுத்தன. (யூரோநியூஸ்)
- செப்டம்பர் 25:
  - சிரிய உள்நாட்டுப் போர்: இசுலாமிய தேசம் மற்றும் அரசுத்தலைவர் அல்-அசத்தின் படைகளுக்கெதிரான போரில் பல சிரியக் கிளர்ச்சிப் படையினர் அணி திரள்வதற்கு உடன்பாடு எட்டப்பட்டது. (சீஎனென்)
  - அலாஸ்காவில் 6.2 அளவு நிலநடுக்கம் ஏற்பட்டது. ஏங்கரெஜ் நகரில் சிறு சேதம் ஏற்பட்டது. (அலாஸ்கா டிஸ்பாட்ச் நியூஸ்)
- செப்டம்பர் 24:
  - வடகிழக்கு இந்தியாவில் வெள்ளம், மண்சரிவினால் குறைந்தது 55 பேர் உயிரிழந்தனர். (ஸ்கை)
  - இந்தியாவின் மங்கள்யான் விண்கலம் செவ்வாய்க் கோளின் சுற்றுவட்டத்தை வெற்றிகரமாக அடைந்தது. (ராய்ட்டர்சு)
  - அல்சீரியாவின் ஜிகாட் அமைப்பான ஜுந்த் அல்-கிலாஃபா பிரெஞ்சு சுற்றுலாப் பயணி ஒருவர் தலை துண்டிக்கப்பட்டுப் படுகொலை செய்யப்படும் காட்சியை காணொளியாக வெளியிட்டது. (பிபிசி)
- செப்டம்பர் 23:
  - சிரியாவில் இசுலாமிய தேசக் கிளர்ச்சியாளர்கள் மீது அமெரிக்காவும் நேச நாடுகளும் வான் தாக்குதல்களை ஆரம்பித்தன. (பிபிசி)
  - அரபு-இசுரேல் முரண்பாடு: தனது வான்பரப்பினுள் அத்துமீறி நுழைந்ததாகக் குற்றம் சாட்டி இசுரேல் சிரியப் போர் விமானம் ஒன்றை சுட்டு வீழ்த்தியது. (ஏபி)
  - மேற்கு ஆபிரிக்காவில் எபோலா நோய்ப் பரவல், 2014: எபோலா நோயினால் பாதிக்கப்பட்டவர்களத் தனிமைப்படுத்தும் நடவடிக்கைகளை லைபீரியா அரசும், உலக சுகாதார அமைப்பும் ஆரம்பித்தன. (வாசிங்டன் போஸ்ட்)
  - சிரியாவின் அல் நுஸ்ரா முன்னணி என்ற தீவிரவாத இயக்கத்தின் தலைவர் அபு யூசுப் அல்-தூர்க்கி கொல்லப்பட்டார் என அக்குழு அறிவித்துள்ளது. (சீஎனென்)
- செப்டம்பர் 22:
  - பிஜி நாடாளுமன்றத் தேர்தல்களில் வொரேச் பைன்மராமா தலைமையிலான பிஜி முதற் கட்சி 50 இடங்களில் 32 இடங்களைக் கைப்பற்றியது. (ஏபி)
  - நாசாவின் மாவென் விண்கலம் செவ்வாய்க் கோளின் சுற்றுவட்டத்தை அடைந்தது. (பிபிசி)
  - பளையில் இருந்து யாழ்ப்பாணம் வரையான யாழ்தேவி தொடருந்து சேவையின் சோதனை ஓட்டம் இடம்பெற்றது. 24 ஆண்டுகளின் பின்னர் தொடருந்து யாழ்ப்பாணம் வந்தது. (டெய்லிமிரர்)
- செப்டம்பர் 21:
  - யெமனில் சியா ஹௌத்தி போராளிக்குழுவிற்கும் அரசுக்கும் இடையில் அமைதி ஒப்பந்தம் எட்டப்பட்டது. பிரதமர் முகம்மது பசிந்துவா பதவி துறந்தார். புதிய பிரதமரை ஔத்தி போராளிகள் மூன்று நாட்களுக்குள் அறிவிப்பர். (பிபிசி)
  - இசுலாமிய தேசக் கிளர்ச்சியாளர்களின் தாக்குதல்களை அடுத்து பல்லாயிரக்கணக்கான குர்து மக்கள் துருக்கி சென்றனர். (ஏஎஃப்பி)
  - பாக்கித்தானின் டெகரிக்-இ-தாலிபான் போராளிகள் எப்-16 வான்படை போர் விமானம் ஒன்றை சுட்டு வீழ்த்தினர். (பிளேஸ்)
  - மேற்கு ஆபிரிக்காவில் எபோலா நோய்ப் பரவல், 2014: சியேரா லியோனியில் மூன்று நாள் ஊரடங்கு தளர்த்தப்பட்டது. (பிபிசி)
  - ஆப்கானித்தானில் அரசுத்தலைமைக்கான வேட்பாளர்கள் அசரஃப் கனி அகமத்சய், அப்துல்லா அப்துல்லா ஆகியோருக்கிடையில் ஏற்பட்ட உடன்பாடு ஒன்றின் படி, கனி அரசுத்தலைவராகவும், அப்துல்லா தலைமை அதிகாரியாகவும் பதவியேற்பர். (யூரோநியூஸ்)
  - ஊவா மாகாணசபைத் தேர்தல், 2014: ஆளும் ஐக்கிய மக்கள் சுதந்திரக் கூட்டணி மாகாண சபையைக் கைப்பற்றியது. (பிபிசி)
- செப்டம்பர் 20:
  - துருக்கியுடனான எல்லையில் கோபானி நகருக்கு அண்மையில் குர்தியர் வாழும் சுமார் 60 கிராமங்களை இசுலாமிய தேசக் கிளர்ச்சியாளர்கள் கைப்பற்றினர். (ஏபிசி)
  - யெமனில் இராணுவத்தினருக்கும், ஔத்திப் போராளிகளுக்கும் இடையே மூன்றாம் நாளாக சண்டை இடம்பெற்றது. 123 பேர் கொல்லப்பட்டனர், பல நூற்றுக்கணக்கானோர் இடம்பெயர்ந்தனர். (அல்ஜசீரா)
  - நியூசிலாந்தில் பொதுத்தேர்தல் இடம்பெற்றது. (ஏபி)
  - இலங்கையில் ஊவா மாகாணசபைக்கான தேர்தல் இடம்பெற்றது. (தினகரன்)
- செப்டம்பர் 19:
  - பிலிப்பீன்சில் லூசோன் நகரில் மாயோன் எரிமலை வெடிப்பை அடுத்து 30,000 பேர் வரையில் இடம்பெயர்ந்தனர். (டைம்)
  - இந்தோனேசியாவின் சிலாமெட் எரிமலை வெடித்தது. (டைம்)
  - மலேசியாவில் இலத்திரனியல் தொழிற்துறையில் பணியாற்றும் வெளிநாட்டினரில் மூன்றின் ஒரு பங்கினர் அடிமைகளாக வைக்கப்பட்டுள்ளனர் என அறிக்கை வெளியிடப்பட்டுள்ளது. (கார்டியன்)
  - இசுலாமிய தேசக் கிளர்ச்சியாளர்களுக்கு எதிராக பிரான்சு வான்தாக்குதல்களை நடத்தியது. (பொக்சு)
  - இசுக்கொட்லாந்து விடுதலைக்கான பொது வாக்கெடுப்பு, 2014: இசுக்கொட்லாந்து விடுதலைக்கு எதிராக (55.3%) வாக்களித்தது. (நியூயோர்க் டைம்சு)
  - பிரதமர் டேவிட் கேமரன் ஸ்கொட்லாந்துக்கு மேலதிக அதிகாரங்களை அளிக்கும் திட்டத்தை அறிவித்தார். (பிபிசி)
  - இலங்கையின் வடக்கே வேலணையில் நான்கு இடங்களில் மனித எலும்புகள் கண்டெடுக்கப்பட்டன. (பிபிசி)
  - ஸ்கொட்லாந்து முதலமைச்சர் அல்கெசு சால்மண்ட் பதவி துறந்தார். (பிபிசி)
  - சீன டென்னிசு வீராங்கனை லீ நா ஓய்வு பெறுவதாக அறிவித்தார். (ஏபி)
  - தென் கொரியாவின் இஞ்சியோன் நகரில் 2014 ஆசிய விளையாட்டுப் போட்டிகள் ஆரம்பமாயின. (ஏபி)
- செப்டம்பர் 18:
  - பிரித்தானிய செய்தியாளர் ஜோன் கான்ட்லி என்பவரின் தலையைத் துண்டித்துக் கொலை செய்யும் காணொளியை இசுலாமிய தேச தீவிரவாதிகள் வெளியிட்டனர். (ராய்ட்டர்சு)
  - சிரியாவில் போரிடும் இசுலாமிய தேசக் கிளர்ச்சியாளர்களுக்கு எதிராகப் போரிடுவதற்குப் படையினரை அனுப்ப அரசுத்தலைவர் பராக் ஒபாமா எடுத்த முடிவுக்கு அமெரிக்க மேலவை ஒப்புதல் அளித்தது. (வாசிங்டன் எக்சாமினர்)
  - மேற்கு ஆபிரிக்காவில் எபோலா நோய்ப் பரவல், 2014: மேற்கு ஆப்பிரிக்காவில் எபோலா பரவலைத் தடுப்பதற்காக ஐநா செயலர் பான் கி மூன் அவசரத் திட்டத்தை அறிவித்தார். (புளூம்பர்க்)
  - ஆத்திரேலியாவின் சிட்னி, பிரிஸ்பேன் நகர்களில் காவல்துறையினர் நடத்திய திடீர் முற்றுகைகளில் இசுலாமிய தேச ஆதரவாளர்கள் என சந்தேகத்தின் பேரில் 15 பேர் வரையில் கைது செய்யப்பட்டனர். (நியூஸ் லிமிட்டெட்)
  - இசுக்கொட்லாந்து விடுதலைக்கான பொது வாக்கெடுப்பு இடம்பெற்றது. (ராய்ட்டர்சு)
  - குறு ஒளிர்வண்டம் எம்60-யூசிடி1 என்ற குறு ஒளிர்வண்டம் மீபெரும் கருந்துளையை தனது மையத்தில் கொண்டுள்ள மிகச்சிறிய விண்மீன் பேரடை என அறியப்பட்டுள்ளது. (சிட்னி மோர்னிங் எரால்டு)
  - இலங்கையில் 17ம் நூற்றாண்டில் கிறித்தவ மத போதகராக செயல்பட்ட ஜோசப் வாஸ் அடிகளைப் புனிதராகத் திருத்தந்தை பிரான்சிசு அங்கீகரித்தார். (பிபிசி)
- செப்டம்பர் 17:
  - இலங்கையில் ஊவா மாகாணசபைத் தேர்தல் பிரசாரத்தின் போது வாகனம் ஒன்று மக்கள் அணி ஒன்றின் மீது மோதியதில் ஐமசுக வேட்பாளர் செந்தில் தொண்டமான் உட்பட 25 பேர் படுகாயமடைந்தனர். ஒருவர் கொல்லப்பட்டார். (டெய்லிமிரர்)
  - சிரிய உள்நாட்டுப் போர்: ஓம்சு மாகாணத்தில் சிரிய அரசுப் படையினரின் வான்தாக்குதல்களில் குறைந்தது 50 பேர் வரையில் கொல்லப்பட்டனர். (பிபிசி)
  - உக்ரைன், தோனெத்ஸ்க் அருகில் உருசிய-சார்புக் கிளர்ச்சியாளர்கள் ஏவுகணைத் தாக்குதல் நடத்தியதில் 10 பொதுமக்கள் கொல்லப்பட்டனர். (சீஎனென்)
  - பிலிப்பீன்சின் மாயோன் எரிமலை வெடிப்பை அடுத்து பல்லாயிரக்கணக்கானோர் வெளியேறினர். (ஏபிசி)
  - இலங்கை வந்துள்ள சீனத் தலைவர் சீ சின்பிங் கொழும்பு துறைமுக நகரத்தின் கட்டுமானப் பணிகளை அதிகாரபூர்வமாக ஆரம்பித்து வைத்தார். (தி இந்து)
  - சீன அரசுத்தலைவர் சீ சின்பிங் இந்தியாவிற்கு அரசுமுறைப் பயணம் மேற்கொண்டார். (பிபிசி)
  - 2006 ஆம் ஆண்டுக்குப் பின்னர் முதற் தடவையாக பிஜியில் தேர்தல்கள் இடம்பெற்றன. (ஏபிசி), (எஸ்பிஎஸ்)
- செப்டம்பர் 16:
  - இலங்கையின் ஊடாகத் தீவிரவாதிகள் இந்தியாவிற்குள் ஊடுறுவக் கூடுமென இந்திய கரையோரப் பாதுகாப்பு ஏற்பாடுகள் தீவிரப்படுத்தப்பட்டது. (அ த தெரண)
  - இசுலாமிய தேசப் போராளிகள் சிரியப் போர் விமானம் ஒன்றைச் சுட்டு வீழ்த்தினர். (ஏஎஃப்பி)
  - மேற்கு ஆபிரிக்காவில் எபோலா நோய்ப் பரவல், 2014: எபோலா பரவலைத் தடுக்க அமெரிக்கா ஆயிரக்கணக்கான படையினரை மேற்கு ஆப்பிரிக்காவுக்கு அனுப்ப முடிவு செய்தது. (இந்து)
  - கினியின் தென்கிழக்கே எபோலா நிவாரணப் பணியாளர்கள் எட்டுப் பேர் ஊர் மக்களால் அடித்துக் கொல்லப்பட்டனர். (ராய்ட்டர்சு)
  - சீன அரசுத்தலைவர் சீ சின்பிங் இலங்கைக்கு அரசுமுறைப் பயணம் மேற்கொண்டு கொழும்பு வந்து சேர்ந்தார். (டெய்லிநியூஸ்)
- செப்டம்பர் 15:
  - உக்ரைன், தோனெத்ஸ்க் நகர் மீது எறிகணைத் தாக்குதல்கள் இடம்பெற்றதில் 6 பேர் கொல்லப்பட்டனர். (ஏபி)
  - சட்டவிரோதக் குடியேறிகளை ஏற்றி வந்த படகு ஒரு வாரத்திற்கு முன்னர் மால்ட்டா கடற்பகுதியில் மூழ்கியதில் 500 பேர் வரையில் கடலில் மூழ்கியதாக அறிவிக்கப்பட்டுள்ளது. (ராய்ட்டர்சு)
- செப்டம்பர் 14:
  - இசுலாமிய தேசப் போராளிகளுக்கு எதிரான போரில் உதவுவதற்கென ஆத்திரேலியா 600 படையினரை மத்திய கிழக்கு நாடுகளுக்கு அனுப்பியது. (தி ஆஸ்திரேலியன்)
  - தோனெத்ஸ்க் விமான நிலையத்திற்கு அருகில் உக்ரைன் படையினருக்கும், கிளர்ச்சியாளர்களுக்கும் இடையே மீண்டும் சண்டை மூண்டது. ஆறு பேர் வரையில் உயிரிழந்தனர். (டொச்சவெல்லா)
  - 250 பேருடன் ஆப்பிரிக்காவில் இருந்து ஐரோப்பா நோக்கி சென்ற படகு லிபியா அருகில் மூழ்கியதில் அதில் பயணம் செய்த பெரும்பாலானோர் மூழ்கினர். (ராய்ட்டர்சு)
- செப்டம்பர் 13:
  - இந்தியாவின் சார்க்கண்ட் மாநிலத்தில் இராணுவத்தினருடனான மோதலில் மூன்று மாவோயிசப் போராளிகள் கொல்லப்பட்டனர். (பிடிஐ)
  - பிரித்தானிய நிவாரணப் பணியாளர் டேவிட் ஹெயின்சு என்பவரின் தலை துண்டிக்கப்பட்டு கொல்லப்படும் காணொளி ஒன்றை இசுலாமிய தேசம் வெளியிட்டது. (என்பிசி)
  - கத்தார் அரசு எகிப்தின் முசுலிம் சகோதரத்துவக் கட்சியின் உறுப்பினர்களைத் தமது நாட்டில் இருந்து வெளியேறுமாறு பணித்துள்ளது. (ஏபி)
- செப்டம்பர் 12:
  - மேற்கு ஆபிரிக்காவில் எபோலா நோய்ப் பரவல், 2014: 2,400 பேர் வரையில் இறப்புக்குக் காரணமான எபோலா வைரசைக் கட்டுப்படுத்துவதற்காகத் தமது 165 மருத்துவர்களை மேற்கு ஆப்பிரிக்காவுக்கு அனுப்பவிருப்பதாக கூபா அறிவித்தது. (நியூயோர்க் டைம்சு)
  - மத்திய ஆப்பிரிக்கக் குடியரசில் வன்முறைகளால்; கடந்த 9 மாதங்களில் 5,000 இற்கும் அதிகமானோர் உயிரிழந்தனர். (ஏபி)
  - திருத்தந்தை பிரான்சிசு இலங்கைக்கு 2015 சனவரி 13 இல் பயணம் மேற்கொள்வார் என அதிகாரபூர்வமாக அறிவிக்கப்பட்டது. (டெய்லிமிரர்)
  - தென்னாப்பிரிக்க வீரர் ஆஸ்கர் பிஸ்டோரியஸ் மீது தனது காதலியைத் திட்டமிட்ட கொலையின் வரம்பிற்குள் வராத வகையில் கொலை செய்தார் என்ற குற்றச்சாட்டை நீதிமன்றம் உறுதிசெய்தது. (பிபிசி)
  - நாசாவின் செவ்வாய்த் தரையுளவியான கியூரியோசிட்ட் தனது எயோலிசு மொன்சு என்ற தனது கடைசி இலக்கை அடைந்தது. (கிஸ்மோடோ)
- செப்டம்பர் 11:
  - சிரிய உள்நாட்டுப் போர்: அல் காயிதா தொடர்புள்ள அல் நுஸ்ரா முன்னணி அமைப்பு தாம் கோலான் குன்றுகளில் பிடித்து வைத்திருந்த பிஜிய ஐநா அமைதிப்படையினரை விடுவித்தனர். (ராய்ட்டர்சு)
  - இலங்கையைச் சேர்ந்த பாகிஸ்தான் உளவாளி ஒருவரைத் தாம் சென்னையில் கைது செய்திருப்பதாக தேசியப் புலனாய்வு அமைப்பினர் அறிவித்தனர். (பிபிசி)
- செப்டம்பர் 10:
  - ஈராக்கிய அரசுக்கும், ஈராக்கிய குர்திஸ்தான் பிராந்திய அரசுக்கும் 25 மில்லியன் டாலர் பெறுமதியான உடனடி இராணுவ உதவிகள் வழங்கும் திட்டத்தை அமெரிக்க அரசுத்தலைவர் பராக் ஒபாமா அறிவித்தார். (ராய்ட்டர்சு)
  - புற்றுநோயைத் தோற்றுவிக்கும் புற ஊதாக் கதிர்களைக் கட்டுப்படுத்தும் |ஓசோன் படலத்தின் பருமன் அண்மைக்காலங்களில் அதிகரித்து வருவதாக புதிய ஐநா ஆய்வறிக்கை ஒன்று தெரிவிக்கிறது. (பிபிசி)
- செப்டம்பர் 9:
  - சூலை 17 இல் விபத்துக்குள்ளான மலேசியா எயர்லைன்சு விமானம் 17 ஏவுகணை போன்ற உயர் ஆற்றல் பொருட்கள் மூலமாகவே தாக்கப்பட்டதாக முதற்கட்ட விசாரணை அறிக்கைகள் தெரிவிக்கின்றன. (பிபிசி)
  - 160 ஆண்டுகளுக்கு முன்னர் ஆர்க்டிக் கடலில் மூழ்கிய இரண்டு பிரித்தானியக் கப்பல்களில் ஒன்றைத் தாம் கண்டுபிடித்திருப்பதாக கனடா அறிவித்துள்ளது. (பிபிசி)
  - கடந்த டிசம்பரில் விபத்துக்குள்ளாகி ஆழ்மயக்கத்தில் இருந்த [[பார்முலா 1 வீரர் மைக்கேல் சூமாக்கர் மருத்துவமனையில் இருந்து வெளியேறினார். (ஏபி)
- செப்டம்பர் 8:
  - இலங்கை ஜனாதிபதி மஹிந்த ராஜபக்ச மூன்றாவது தடவையாகவும் ஜனாதிபதி தேர்தலில் போட்டியிடுவதற்கு எதிராக அடிப்படை உரிமை மீறல் மனுவை தாக்கல் செய்து, தாமே வாதிடப் போவதாக இலங்கையின் முன்னாள் பிரதம நீதியரசர் சரத் என் சில்வா அறிவித்த்தார்.(சிங்கள பிபிசி)
  - உக்ரைனில் உருசிய-சார்புக் கிளர்ச்சியாளர்கள் 1,200 சிறைக்கைதிகளை விடுவித்தனர். (பிபிசி)
  - கேட் மிடில்டன் இரண்டாவது குழந்தைக்குத் தாயாகவிருப்பதாக உறுதிப்படுத்தப்பட்டது. (பிபிசி)
  - 2014 யூ.எசு. ஓப்பன் இறுதிப் போட்டியில் குரோவாசியாவின் மாரின் சிலிச் சப்பானின் கேய் நிசிக்கோரியை வென்றார். (பிபிசி)
- செப்டம்பர் 7:
  - 10 பேருடன் சென்ற விமானம் ஒன்று அமெசான் மழைக்காட்டில் வீழ்ந்து விபத்துக்குள்ளாகியது. (நியூஸ்24),(தே எக்ஸ்பிரஸ் திரிபுனே)
  - 2014 ஆர்சி என்ற சிறுகோள் பூமிக்கு மிகக்கிட்டவாக பந்தது. (யாகூ)
  - 2014 யூ.எசு. ஓப்பன் டென்னிசு போட்டியில் செரீனா வில்லியம்ஸ் வெற்றி பெற்றார் (சிபிஎஸ்)
- செப்டம்பர் 6:
  - இலங்கைத் தமிழரசுக் கட்சியின் தலைவராக அதன் செயலாளர் மாவை சேனாதிராஜா தெரிவு செய்யப்பட்டார். (பிபிசி)
  - சிரிய உள்நாட்டுப் போர்: இசுலாமிய தேசத்துடனான போரில் இஆரனைத் தாம் கலந்தாலோசிக்க மாட்டோம் என அமெரிக்கா கூறியுள்ளது. (பிசினெசு ஸ்டான்டர்ட்)
  - எகிப்தின் முன்னாள் அரசுத்தலைவர் முகம்மது முர்சி கத்தார் நாட்டுக்கு இரகசிய அரசு ஆவணங்களைக் கொடுத்தார் என முசி மீது குற்ற சாட்டப்பட்டுள்ளது. (ராய்ட்டர்சு)
- செப்டம்பர் 5:
  - உக்ரைன் அரசும் உருசிய-சார்பு கிளர்ச்சியாளர்களும் போர் நிறுத்தத்துக்கு உடன்பட்டனர். ஆனாலும் சண்டைகள் தொடர்ந்தன. (ராய்ட்டர்சு)
  - சோமாலியாவில் செப்டம்பர் 1 இல் அமெரிக்கா நடத்திய வான்தாக்குதலில் அல் சபாப் அமைப்பின் தலைவர் மொக்தார் அலி சுபெயிர் கொல்லப்பட்டார் என பென்டகன் உறுதிப்படுத்தியது. (ராய்ட்டர்சு)
  - இலங்கை மாத்தளை மாவட்டத்தில் இனந்தெரியாத சரும நோயொன்று பரவி வருவதாக அறிவிக்கப்பட்டுள்ளது. (தினகரன்)
  - இலங்கை துடுப்பாட்ட வாரியம் மற்றும் டயலொக் நிறுவனத்தால் மேற்கொள்ளப்பட்ட விருது வழங்கும் விழாவில் ஆண்டின் முதற்தர சிறந்த துடுப்பாட்ட வீரராக இலங்கைத் துடுப்பாட்ட அணித் தலைவர் அஞ்செலோ மாத்தியூஸ் தெரிவு செய்யப்பட்டார். (டெய்லி நியூஸ்)
  - மேஜர் ஜெனரல் ஜானக பெரேரா உட்பட 29 பேரை குண்டு வீசித் தாக்கிக் கொலை செய்த குற்றஞ்சாட்டிப்பட்டிருந்த விடுதலைப் புலிகள் இயக்க உறுப்பினர் சண்முகநாதன் சுதாகரனுக்கு 20 ஆண்டு கடூழிய சிறைத்தண்டனை விதித்து தீர்ப்பளிக்கப்பட்டது. (தமிழ்மிரர்)
  - தமிழ்நாட்டிலிருந்து கடத்தப்பட்டு ஆத்திரேலிய அருங்காட்சியகத்தால் வாங்கி காட்சிக்கு வைக்கப்பட்டிருந்த ஆயிரம் ஆண்டுகள் பழைமையான இரண்டு நடராஜர் சிலைகளை ஆத்திரேலியப் பிரதமர் டோனி அபாட் இந்தியப் பிரதமர் நரேந்திர மோதியிடம் ஒப்படைத்தார். (பிபிசி)
- செப்டம்பர் 4:
  - பாக்கித்தானில் பருவப் பெயர்ச்சிக் காற்று, மற்றும் மழை காரணமாக 40 பேர் உயிரிழந்தனர். (சேனல் நியூஸ்)
  - இந்தியாவின் சம்மு காசுமீர் மாநிலத்தில் வெள்ளப்பெருக்கினால் 60 பேர் வரையில் உயிரிழந்தனர். (இந்தியன் எக்ஸ்பிரஸ்)
  - மேற்கு ஆபிரிக்காவில் எபோலா நோய்ப் பரவல், 2014: மேற்கு ஆப்பிரிக்காவில் எபோலா நோய் இறப்புகள் 1,900 ஐ எட்டியுள்ளதாக உலக சுகாதார அமைப்பு அறிவித்தது. (பிபிசி)
- செப்டம்பர் 3:
  - உக்ரைனில் உருசிய செய்தியாளர் அந்திரே ஸ்டெனின் என்பவர் இறந்த நிலையில் மீட்கப்பட்டார். (ஆர்டி)
  - உக்ரைன் அரசுத்தலைவர் பெத்ரோ பொரொசென்கோ, உருசியத் தலைவர் விளாதிமிர் பூட்டின் ஆகியோருக்கிடையே இடம்பெற்ற பேச்சுக்களை அடுத்து நிரந்தர போர்நிறுத்தத்திற்கு உடன்பட்டதாக உக்ரைன் அறிவித்துள்ளது. இதனை உருசியா மறுத்துள்ளது. (ஏஎஃப்பி), (ஏபிசி)
  - இலங்கை, முன்னேஸ்வரம் பத்திரகாளியம்மன் கோயிலின் வருடாந்த மிருக வேள்வி பூசையை உரிய அனுமதி பெற்ற பின்னர் நடத்தலாம் என உயர் நீதிமன்றம் தீர்ப்பு வழங்கியது. (டெய்லிமிரர்)
- செப்டம்பர் 2:
  - ஷார்ஜாவில் சிறை தண்டனை அனுபவித்துவரும் கைதிகள் இனிமேல் தங்களது மனைவையரை சிறை வளாகத்தினுள் தனிமையில் சந்திப்பதற்கான அனுமதி வழங்கப்படும் என அந்நாட்டு அரசு அறிவித்தது.(எமிரேட்ஸ் 247)
  - நைஜீரியாவில் பாமா என்ற முக்கிய வடகிழக்கு நகரை போகோ அராம் இசுலாமியப் போராளிகள் அரசுப்படையினரிடம் இருந்து கைப்பற்றினர். (பிபிசி)
  - சோமாலியாவில் அல்-சபாப் குழுத் தலைவரை இலக்கு வைத்து அமெரிக்கா விமானத் தாக்குதல்களை நடத்தியதில் குறைந்தது ஆறு பேர் கொல்லப்பட்டனர். (பிபிசி) (அல்ஜசீரா)
  - சிரிய உள்நாட்டுப் போர்: அமெரிக்க செய்தியாளர் ஸ்டீவன் சொட்லொஃப் தலை துண்டிக்கப்பட்டுப் படுகொலை செய்யப்படும் காணொளியை இசுலாமிய தேச போராளிகள் வெளியிட்டனர். (வாசிங்டன் போஸ்ட்)
  - ஜெனிபர் லாரன்ஸ், அரியானா கிராண்டி மற்றும் பல பிரபலங்களின் தனிப்பட்ட புகைப்படங்கள் இணையத்தில் வெளியானமை குறித்து அமெரிக்க புலன் விசாரணை கூட்டாட்சிப் பணியகம் விசாரணைகளை ஆரம்பித்தது. (எம்டிவி)
  - ஐநாவில் இலங்கைக்கு எதிராக கொண்டுவரப்பட்டுள்ள போர்க் குற்றச்சாட்டுகளுக்கு தனது எதிர்ப்பை வெளிப்படுத்தும் நோக்கில் முன்னாள் இராணுவ வீரர் ஒருவர் கொள்ளுப்பிட்டியில் தனக்குத் தானே தீ வைத்து தற்கொலை செய்து கொண்டார். (டெய்லிமிரர்),(டெய்லிமிரர்)
- செப்டம்பர் 1:
  - பாக்கித்தானில் பிரதமர் நவாஸ் ஷெரீபுக்கு எதிராக பெரும் ஆர்ப்பாட்டம் இடம்பெற்றது. பள்ளிகள் மூடப்பட்டன.(ராய்ட்டர்சு)
  - உக்ரைனின் கிழக்கே லுகான்ஸ்க் பன்னாட்டு விமான நிலையத்தைச் சுற்றி உருசிய-சார்புக் கிளர்ச்சியாளர்களுடன் உக்ரைனியப் படையினர் மோதிக் கொண்டனர். (பிபிசி)
  - ஐஸ்லாந்து தீவில் பார்தர் புங்கா என்ற எரிமலை வெடித்து சிதறியது. (சிபிஎஸ்),(டைம்)